
	Comisia pentru buget, finanţe şi bănci
	
	Bucureşti,        
Nr. 22/29/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin.(4) al art. 57 din Legea nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PLx 39 din 13 februarie 2008.
	PREŞEDINTE,

Viorel Ştefan



Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    
Nr. 22/29/11.02.2009


RAPORT

asupra proiectului de Lege pentru modificarea alin.(4) al art.57
din Legea nr. 571/2003 privind Codul fiscal
Cu adresa nr.PLx 39 din 13 februarie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea alin. (4) al art. 57 din Legea nr. 571/2003 privind Codul fiscal.
La întocmirea raportului s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru politică economică, reformă şi privatizare  şi avizul negativ al Comisiei pentru muncă şi protecţie socială .
Prezentul proiect de Lege are ca obiect de reglementare  modificarea alin. (4) al art. 57 din Legea nr. 571/2003 privind Codul fiscal în sensul includerii în cadrul domeniilor care pot beneficia de procentul de 2% din impozitul anual pe veniturile din salarii, a bugetului asigurărilor sociale de stat şi crearea Fondului Naţional de Pensii.
În raport cu obiectul şi conţinutul său, proiectul de Lege face parte din categoria legilor ordinare.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat doamna Iordache Graţiela secretar de stat la Ministerul Finanţelor Publice.
La lucrările comisiei au participat  31  deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 6 februarie 2008.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camera Deputaţilor.
In urma dezbaterii proiectului de Lege pentru modificarea alin. (4) al art. 57 din Legea nr. 571/2003 privind Codul fiscal, în şedinţa din data de 10 februarie 2009, comisia propune Plenului Camerei Deputaţilor respingerea  deoarece este nepotrivită enumerarea bugetului asigurărilor sociale de stat alături de entităţile non profit pentru a căror susţinere a fost creată posibilitatea beneficiului a 2% din impozitul anual pe veniturile din salarii.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan
	SECRETAR,

Iuliu Nosa


             Expert parlamentar:
Ene Giorgiana

